[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 19.5.2005

SEK(2005) 646 endelig

Udkast til

AFGØRELSE TRUFFET AF DET BLANDEDE EØS-UDVALG

om ændring af bilag XI (tjenesteydelser på telekommunikationsområdet) til EØS-aftalen

- Udkast til Fællesskabets fælles stillingtagen - (forelagt af Kommissionen)

BEGRUNDELSE

1. Af hensyn til retssikkerheden og ensartetheden skal Det Blandede EØS-udvalg indarbejde al relevant EF-lovgivning i EØS-aftalen så snart som muligt efter vedtagelsen.

2. Med henblik på at ændre bilag XI (tjenesteydelser på telekommunikationsområdet) til EØS-aftalen bør Det Blandede EØS-udvalg vedtage vedlagte udkast til afgørelse vedrørende:

- 32004 R 0460 : Europa-Parlamentets og Rådets forordning (EF) nr. 460/2004 af 10. marts 2004 om oprettelse af et europæisk agentur for net- og informationssikkerhed (EUT L 77 af 13. marts 2004, s. 1).

3. Det Blandede EØS-udvalgs udkast til afgørelse danner grundlag for EØS-EFTA-staternes deltagelse i Det Europæiske Agentur for Net- og Informationssikkerhed, især bestemmelserne om EØS-EFTA-staternes finansielle bidrag og vilkårene for deres deltagelse i bestyrelsen, som er oprettet ved forordningen, dvs. fuld deltagelse bortset fra retten til at stemme.

4. I henhold til artikel 1, stk. 3, litra a), i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet Fællesskabets holdning til afgørelser, der tager sigte på at udvide fællesskabslovgivningen med væsentlige ændringer.

5. Udkastet til Det Blandede EØS-udvalgs afgørelse forelægges Rådet til godkendelse, hvorefter Kommissionen snarest muligt fremfører Fællesskabets holdning i Det Blandede EØS-udvalg.

Udkast til

AFGØRELSE TRUFFET AF DET BLANDEDE EØS-UDVALG

om ændring af bilag XI (tjenesteydelser på telekommunikationsområdet) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt ”aftalen”, særlig artikel 98, og

ud fra følgende betragtninger:

(1) Bilag XI til aftalen blev ændret ved afgørelse nr. ... truffet af Det Blandede EØS-udvalg den …[1].

(2) Europa-Parlamentets og Rådets forordning (EF) nr. 460/2004 af 10. marts 2004 om oprettelse af et europæisk agentur for net- og informationssikkerhed[2] har til formål at styrke Fællesskabets, medlemsstaternes og dermed også erhvervslivets evne til at forebygge, behandle og imødegå sikkerhedsproblemer i net og informationssystemer.

(3) Det Europæiske Agentur for Net- og Informationssikkerheds aktiviteter kan påvirke sikkerhedsproblemer i net og informationssystemer i Det Europæiske Økonomiske Samarbejdsområde.

(4) Forordning (EF) nr. 460/2004 skal derfor indarbejdes i aftalen, så EFTA-staterne fuldt ud kan deltage i Det Europæiske Agentur for Net- og Informationssikkerhed -

TRUFFET FØLGENDE AFGØRELSE:

Artikel 1

Bilag XI til aftalen ændres som anført i bilaget til denne afgørelse.

Artikel 2

Den islandske og norske udgave af forordning (EF) nr. 460/2004, der offentliggøres i Den Europæiske Unions Tidendes EØS-tillæg, er autentiske.

Artikel 3

Denne afgørelse træder i kraft den [...], forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1*.

Artikel 4

Denne afgørelse offentliggøres i Den Europæiske Unions Tidendes EØS-afsnit og EØS-tillæg.

Udfærdiget i Bruxelles, den

På Det Blandede EØS-Udvalgs vegne

Formand

Sekretærer for

Det Blandede EØS-Udvalg

BILAG til afgørelse truffet af Det Blandede EØS-udvalg nr. […]

Følgende indsættes efter punkt 5cn (Kommissionens beslutning 2003/548/EF) i bilag XI til aftalen:

”5co. 32004 R 0460 : Europa-Parlamentets og Rådets forordning (EF) nr. 460/2004 af 10. marts 2004 om oprettelse af et europæisk agentur for net- og informationssikkerhed (EUT L 77 af 13.3.2004, s. 1).

Forordningens bestemmelser gælder i forbindelse med aftalen med følgende tilpasninger:

a) Medmindre andet er bestemt og uanset bestemmelserne i protokol 1 til aftalen, anses det i forordningen anvendte udtryk 'medlemsstat(er)' og andre udtryk, der henviser til deres offentlige myndigheder, for udover dets betydning i forordningen også at omfatte EFTA-staterne og deres offentlige myndigheder. Punkt 11 i protokol 1 finder anvendelse.

b) Hvad angår EFTA-staterne bistår agenturet i givet fald EFTA-Tilsynsmyndigheden eller EFTA's Stående Udvalg under udøvelsen af deres respektive opgaver.

c) Følgende stykke indsættes i artikel 6:

”11. EFTA-staterne deltager fuldt ud i bestyrelsen med samme rettigheder og forpligtelser som EU-medlemsstaterne, med undtagelse af stemmeret.”

d) Følgende indsættes i artikel 14:

”4. Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter anvendes i forbindelse med denne forordning ligeledes på alle agenturets dokumenter vedrørende EFTA-staterne.”

e) Følgende stykke indsættes i artikel 15:

”12. EFTA-staterne bidrager til den finansielle støtte fra Fællesskabet, jf. stk. 1. I denne forbindelse finder procedurerne i artikel 82, stk. 1, litra a), og protokol 32 til aftalen tilsvarende anvendelse .”

f) Følgende stykke indsættes i artikel 19:

”3. Som undtagelse fra artikel 12, stk. 2, litra a), i ansættelsesvilkårene for de øvrige ansatte i De Europæiske Fællesskaber kan statsborgere fra EFTA-staterne, der råder over deres fulde borgerlige rettigheder, ansættes på kontrakt indgået med agenturets administrerende direktør.”

g) Følgende stykke indsættes i artikel 20:

”2. 'EFTA-staterne anvender på agenturet og dettes personale protokollen vedrørende De Europæiske Fællesskabers privilegier og immuniteter og de gældende regler, som er vedtaget i medfør af protokollen.’”

[1] EUT C af , s.

[2] EUT L 77 af 13.3.2004, s. 1.

* [Ingen forfatningsmæssige krav angivet.] [Forfatningsmæssige krav angivet.]